recursal/SuperWikiNEXT-32B huggingface dataset:
**கூட்டப்பள்ளி** நாமக்கல் மாவட்டம், திருச்செங்கோட்டு வட்டத்தில் உள்ள சிற்றூர். திருச்செங்கோட்டிலிருந்து ஈரோடு செல்லும் சாலையில் நான்கு கல்தொலைவில் இவ்வூர் அமைந்துள்ளது. திருச்செங்கோடு நகராட்சியின் எல்லை இது. 'பள்ளி' என்பது ஊர்ப்பெயர்களின் பொதுக்கூறாக அமைவதுண்டு. தமிழகம் முழுவதும் பல 'பள்ளி'கள் உள்ளன. சமண முனிவர்களின் தங்குமிடத்தைப் 'பள்ளி' என அழைத்த காரணத்தால் ஊர்களுக்கும் 'பள்ளி' எனப் பெயர் வந்ததாகச் சிலர் கருதுகின்றனர். ஆடு மாடுகள் நிறைந்திருந்த ஊர்களையும் 'பள்ளி' என அழைப்பதுண்டு. அவ்வகையில் இவ்வூர்ப் பெயர் அமைய இரண்டு காரணங்களையுமே கூறலாம். திருச்செங்கோட்டு மலையில் சமண முனிவர்களின் படுக்கைகள் இருக்கின்றன. திருச்செங்கோட்டுக்கு அண்மையில் இவ்வூர் இருப்பதாலும் ஒருகாலத்தில் சமணர்கள் கூடி வாழ்ந்த காரணத்தாலும் கூட்டப்பள்ளி எனப் பெயர் பெற்றிருக்கலாம். ஆடுமாடுகளுக்கான மேய்ச்சல் நிலமாக இருந்த காரணத்தால் கூட்டப்பள்ளி என அழைக்கப்பட்டிருக்கலாம். மாரியம்மன் கோயில் சிறப்புடையது. அண்ணா நகர் என்னும் அரசு வீட்டு வசதி வாரியக் குடியிருப்புப் பெரிய அளவில் இங்கு அமைந்துள்ளது. நகராட்சி நடுநிலைப் பள்ளி ஒன்று இங்கு செயல்படுகின்றது. ஈரோடு மாவட்டம் கோபிசெட்டிபாளையத்திலிருந்து கோயம்புத்தூர் செல்லும் சாலையில் நம்பியூரை அடுத்து 'கூட்டப்பள்ளி' என்னும் பெயர் கொண்ட சிற்றூர் ஒன்று உள்ளது.
இடாய்ச்சு மொழியில் வழங்கப்பெற்று வரும் சில முன்விபக்திகள்(Prepositions).

சில இடாய்ச்சு முன்விபக்திகள்
----------------------------

கீழ்காணும் பட்டியலில் இடாய்ச்சு மொழியிலுள்ள சில முன்விபக்திகளும் அதற்கு இணையான தமிழ் சொற்களும் கொடுக்கப்பட்டுள்ளன.


| இடாய்ச்சு | தமிழ் |
| --- | --- |
| an | மேல்/மீது |
| außer | (அதைத்)தவிர்த்து |
| unter | கீழே |
| mit | உடன் |
| vor | முன்னே/எதிரில் |
| entgegen | எதிராக |
| gegenüber | எதிராக |
| für | பொருட்டு |
| durch | ஊடாக/வழியாக |
| über | மேல்/மேலே |
| in | உள்ளே |
| außerhalb | வெளியே |
| um | சுற்றி |
| neben | அடுத்து |
| zwischen | இடையில் |
| hinter | பின்னே |
| nach | அடுத்து |
| beiderseits | இருபக்கமும் |
| wegen | அதனால் |
| infolge | (அதன்)காரணமாக |
| oberhalb | மேலே |
| inmitten | இடையில் |
| anstatt | (அதற்கு) பதிலாக |
| statt | (அதற்கு) பதிலாக |

முன்விபக்திகளும் வேற்றுமையும்
-----------------------------

  


| இரண்டாம் வேற்றுமை | நான்காம் வேற்றுமை | ஆறாம் வேற்றுமை | இரண்டாம்/நான்காம் வேற்றுமை |
| --- | --- | --- | --- |
| bis | aus | anstatt | an |
| durch | außer | statt | auf |
| entlang | bei | außerhalb | hinter |
| für | gegenüber | innerhalb | in |
| gegen | mit | trotz | neben |
| ohne | nach | während | über |
| um | seit | wegen | unter |
| wider | von | jenseits | vor |
|  | zu |  | zwischen |

சில சுருக்கப்பெற்ற இடாய்ச்சு முன்விபக்திகள்
-------------------------------------------

சில முன்விபக்திகள் பெயர்ச்சொற்குறிகளுடன் சேர்ந்து சுருக்கப்பெருவதுண்டு. அவற்றுள் சிலவற்றை காண்போம்.

  

an + das = ans

in + das = ins

auf + das = aufs

um + das = ums

durch + das = durchs  1 

für + das = fürs  1 

gegen + das = gegens  1 

hinter + das = hinters  1 

neben + das = nebens  1 

über + das = übers  1 

unter + das = unters  1 

vor + das = vors  1 

an + dem = am

bei + dem = beim

in + dem = im

von + dem = vom

zu + dem = zum

zu + der = zur

 1  பேச்சுவழக்கில் மட்டும்

சொற்றொடர் இலக்கணம்
------------------

  

### தனித்த முன்விபக்தியின் சொற்றொடர் இலக்கணம்

  

### சார்ந்த முன்விபக்தியின் சொற்றொடர் இலக்கணம்

  

### வினா முன்விபக்தியின் சொற்றொடர் இலக்கணம்

மேலும் காண்க
------------

* விபக்தி
* முன்விபக்தி
* ஆங்கில முன்விபக்தி
* பிரெஞ்சு முன்விபக்தி
* எசுப்பானிய முன்விபக்தி
* இடாய்ச்சு பெயர் உரிச்சொல்
* இடாய்ச்சு பெயர்ச்சொற்குறி
* இடாய்ச்சு வேற்றுமை (இலக்கணம்)
**உலூத்விக் வில்கெல்ம் எமில் எர்னெசுட்டு பெக்கர்** *(Ludwig Wilhelm Emil Ernst Becker)* (1860 – 1947) 1935 முதல் தன் ஓய்வு காலம் வரை கிளாசுக்கோ பல்கலைக்கழக இரேஜியசு வானியல் பேராசிரியரும் எடின்பர்கு அரசு வானியல் கழக ஆய்வுறுப்பினரும் ஆவார்.

வாழ்க்கை
--------

செருமனியில் பிறந்த பெக்கர் பான் பல்கலைக்கழகத்தில் கல்வி பயின்றார். இர்ண்டு ஆண்டுகளுக்குப் பிறகு பெர்லின் வான்காணகத்தில் உத்வியாளராகச் சேர்ந்தார். கிராவ்போர்டு, பால்காரெசு குறுநில மன்னர் இவரை 1995 இல் அபர்தீன் அருகில் உள்ள துனெச்டு நகரப் பெரிய தனியார் வான்காணகத்துக்குப் பொறுப்பேற்க வைத்தார். அந்த நிறுவனம் 1888 இலையுதிர்காலத்தில் மூடப்பட்டதும், அங்கிருந்த கருவிகள் புதிய அரசு வான்காணகம் கட்டியது அங்கே நிறுவ கருவூல ஆணையர்க்ளிடம் ஒப்படைக்கப்பட்டது. இதற்காக, எடின்பர்கில் உள்ள பிளாக்கில் மலை தேர்வு செய்யப்பட்டது. பெக்கரும் பணியாளர்களில் ஒருவராகச் சேர்க்கப்பட்டார். இவர் பிறகு நான்கு ஆண்டுகளுக்கு வானியலுக்கான கிளாசுக்கோ கட்டிலில் பணியமர்த்தப்பட்டார்.

உலூத்விக்கின் கிளாசுக்கோ நகர மக்களுக்கு ஆற்றிய உரைக்கு மற்ற ஐக்கிய இராச்சியப் பல்கலைக்கழக உரைகளைக் காட்டிலும் பரவலாக மக்கள் திரண்டு வந்துள்ளனர்.

இவர் 1935 இல் வானியல் கட்டிலில் இருந்து ஓய்வு பெற்றார். நிஅகழ்காலத் தேவைகளை நிறைவு செய்யும் வக்யில் ஆயத்தப்படுத்திய அரசு வான்காணகத்தை விட்டகன்றார். இந்த வான்காணகத் தொடக்க நாட்களில் இவர் கணிசமான அளவுக்குக் கருவிகளைத் திரட்டிக் கூட்டினார்.
இவர் இத்தாலியில் உள்ள இலாகுண்டோவில் இறந்தார்.

செருமானிய எதிர்ப்புணர்வு
------------------------

இவர் 1892 இலேயே கிளாசுக்கோவில் பணியில் சேர்வதற்கு முன்பேபிரித்தானியராக வரிந்துகொள்ளப்பட்டாலும் , இது இரண்டாம் உலகப் போரின்போது, மக்களின் கண்ணோட்டத்தை மாற்றத் தவறியதால் கள் பொதுமக்கள் பார்வையில் கூனிக்குறுகும் நெருக்கடியை உருவாக்கியது. எனவே, இவர் பல்கலைக்கழகத்தில் இருந்து விலகியிருக்க நேர்ந்தது. இவர் தனிமைப்பட்டு அவீமூர் உயர்சமவெளிக்குச் சென்று ஓய்வெடுக்கவும் நேர்ந்தது. இவர் இந்தக் கொடுமைகள் முடிவுக்கு வரும்வரை அங்கேயே வாழ்ந்துவந்தார். இக்காலம் போருக்குப் பின் இவர் மீது எதிர்மறை விளைவைச் செலுத்தி செயல்வேகத்தையும் திறமையையும் குறைத்தது. இதுபற்றி டபுள்யூ. எம். சுமார்ட் பின்வருமாறு பதிவு செய்கிறார். "பெக்கர் மென்மையானவரும் பொறுமை காப்பவரும் உணர்ச்சிவயப் படாதவரும் ஆவார். உலகம் என்ன நினத்தாலும், இவரது ஆழ்ந்த அறிவுக்காகவும் அன்பான பண்புகளுக்காகவும் இவரிடம் பயின்ற மாணவரால் பெரிதும் மதிக்கப்பட்டார்."

மேற்கோள்கள்
-----------

1. ↑  "Archived copy" (PDF). 19 September 2015 அன்று மூலம் (PDF) பரணிடப்பட்டது. 1 April 2015 அன்று பார்க்கப்பட்டது.CS1 maint: archived copy as title (link)
2. ↑  Anon (1893). "List of Aliens to whom Certificates of Naturalization or of Readmission to British Nationality". *The London Gazette* **26369**: 616. .

* Glasgow University Magazine 15 February 1899 Ludwig Becker Cartoon & Poem
* Testimonials in Favour of Ludwig Becker, Candidate for the Chair of Practical Astronomy in the University of Glasgow
* Ludwig Becker Obituary MNRAS 1948 Vol 108 Page 41
* Ludwig Becker Obituary Nature 161, 161–161 (31 January 1948)
* University of Glasgow Story Ludwig Becker பரணிடப்பட்டது 2022-08-11 at the வந்தவழி இயந்திரம்
1913இல் ஐரோப்பிய குடியேற்ற அரசுகளின் கட்டுப்பாட்டில் இருந்த ஆபிரிக்கா; தற்போதைய தேசிய எல்லைகளும் காட்டப்பட்டுள்ளன.

|  |  |
| --- | --- |
|   பெல்ஜியம் |   இத்தாலி |
|   பிரித்தானியப் பேரரசு |   போர்த்துகல் |
|   பிரான்சு |   எசுப்பானியா |
|   செருமனி |   தன்னாட்சி |

ஆபிரிக்கா 1880ஆம் ஆண்டில் இருந்ததற்கும் 1913ஆம் ஆண்டில் இருந்ததற்கும் ஒப்பீடு.
"**ஆபிரிக்காவுக்கான போட்டி**" (*Scramble for Africa*) புதிய பேரரசுவாதக் காலத்தில் 1881க்கும் 1914க்கும் இடையே ஐரோப்பிய அரசுகள் படையெடுப்பு, ஆக்கிரமிப்பு, குடியேற்றம், கைப்பற்றுகை மூலமாக ஆபிரிக்க பகுதிகளை பிடிக்க நடந்த போட்டியைக் குறிப்பிடுவதாகும். இதனை **ஆபிரிக்காவின் பங்கீடு** என்றும் **ஆபிரிக்காவின் வெற்றிப்பேறு** எனவும் குறிப்பிடப்படுகின்றன. 1870இல் 10 விழுக்காடு ஆபிரிக்கா மட்டுமே ஐரோப்பியர் கட்டுப்பாட்டில் இருந்தது; 1914இல் இது 90 விழுக்காட்டிற்கு உயர்ந்தது. எதியோப்பியாவும் (அபிசீனியா) லைபீரியாவும் மட்டுமே சுதந்திரமாக இருந்தன. அமெரிக்க ஐக்கிய நாடு உரிமை கொண்டாடிய ஒரே குடியேற்றமாக லைபீரியா இருந்தது; அமெரிக்க குடியேற்றச் சமூகம் இதனை சனவரி 7, 1822இல் நிறுவப்பட்டது. 

1884ஆம் ஆண்டு நடந்த பெர்லின் மாநாடு ஆபிரிக்காவின் குடியேற்றத்தையும் வணிகத்தையும் ஒழுங்குபடுத்தியது; இதுவே ஆபிரிக்க பங்கீட்டிற்கான துவக்க நிகழ்வாக கருதப்படுகின்றது.19வது நூற்றாண்டின் கடைசி காற்பகுதியில் ஐரோப்பிய பேரரசுகளிடையே நிலவிய அரசியல், பொருளியல் போட்டாப்போட்டி பின்னணியில் ஆபிரிக்காவின் பங்கீடு மூலம் தங்களுக்கிடையே சண்டையிட்டுக் கொள்வதை தவிர்த்தன. 19வது நூற்றாண்டின் பிற்பகுதியில் "முறைசாரா பேரரசுவாதத்திலிருந்து" (ஆதிக்க அரசியல்), படைகளின் தாக்கத்தாலும் பொருளியல் ஆதிக்கத்தாலும் நேரடி ஆட்சிக்கு, குடியேற்றவாதப் பேரரசுவாதத்திற்கு மாறியது.

மேற்சான்றுகள்
-------------

1. ↑  Brantlinger, Patrick (1985). "Victorians and Africans: The Genealogy of the Myth of the Dark Continent". *Critical Inquiry* **12** (1): 166–203. doi:10.1086/448326. .
2. ↑  R. Robinson, J. Gallagher and A. Denny, *Africa and the Victorians*, London, 1965, p. 175.
3. ↑  Kevin Shillington, *History of Africa*. Revised second edition (New York: Macmillian Publishers Limited, 2005), 301.
சாளுவன்குப்பம் அதிரணசண்ட பல்லவேஸ்வரம்
தமிழ்நாட்டிலுள்ள பல்லவர் காலக் குடைவரைகளுள் ஒன்றான **சாளுவன்குப்பம் அதிரணசண்ட பல்லவேஸ்வரம்** சென்னையில் இருந்து மாமல்லபுரம் நோக்கிச் செல்லும் சாலைக்கு அண்மையில், மாமல்லபுரத்திலிருந்து சுமார் ஐந்து கிலோமீட்டர் தொலைவில் உள்ள சாளுவன்குப்பம் என்னும் ஊரில் அமைந்துள்ளது. கடற்கரைக்கு அண்மையில் காணப்படும் பாறையொன்றின் கிழக்குப் பக்கத்தில் குடைந்து, உருவாக்கப்பட்டுள்ள இக்கோயில் கடலைப் பார்த்தபடி உள்ளது.

காலம்
-----

இங்கே காணப்படும் கிரந்தம் மற்றும் நாகரி எழுத்துக்களிலான கல்வெட்டுக்கள் இக்கோயிலை *அதிரணசண்ட பல்லவேஸ்வர கிருஹம்* எனக் குறிப்பிடுகின்றன. அதிரணசண்டன் என்னும் விருதுப் பெயர் கொண்ட இராஜசிம்ம பல்லவன் காலத்திலேயே இக் குடைவரை அமைக்கப்பட்டது என்பது வரலாற்று ஆய்வாளர் கருத்து.

அமைப்பு
-------

நீள்சதுரத் தள அமைப்பைக் கொண்ட இக்குடைவரையின் பின்புறச் சுவரில் கருவறை குடையப்பட்டுள்ளது. முகப்பில் இரண்டு பக்கச் சுவர்களுடனும் ஒட்டியபடி இரண்டு அரைத்தூண்களும், நடுவில் இரண்டு தூண்களும் அமைக்கப்பட்டுள்ளன.

இவற்றையும் பார்க்கவும்
----------------------

* சாளுவன்குப்பம்
* சாளுவன்குப்பம் புலிக்குடைவரை
* சாளுவன்குப்பம் முருகன் கோவில்
* குடைவரை கோயில்
* பல்லவர்காலக் கட்டிடக்கலை

மேற்கோள்கள்
-----------
**பேராவூரணி தொடருந்து நிலையம்** (*Peravurani railway station*, நிலையக் குறியீடு:*PVI*) இந்தியாவின், தமிழ்நாட்டின், தஞ்சாவூர் மாவட்டத்தில், பேராவூரணி நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின், திருச்சிராப்பள்ளி கோட்டத்தின் கீழ் செயல்படுகிறது.

பின்னணி
-------

இத்தொடருந்து நிலையமானது, பேராவூரணி நகரத்தினுள் அமைந்துள்ளது. இது வடக்கில் திருத்துறைப்பூண்டி தொடருந்து நிலையத்தையும், தெற்கில் காரைக்குடி தொடருந்து நிலையத்தையும் இணைக்கிறது. இது ஆரம்பத்தில் மீட்டர் கேஜ் தொடருந்து பாதையாக அமைக்கப்பட்டு, இதில் இரண்டு பயணிகள் தொடருந்தும், ஒரு விரைவுத் தொடருந்தும் என மொத்தம் மூன்று தொடருந்துகள், தினமும் இயங்கி கொண்டிருந்தது. இந்த தொடருந்து நிலையத்துக்கு அருகிலேயே, பேருந்து நிலையம் உள்ளது. இதன் அருகிலுள்ள வானூர்தி நிலையம், 90 கிலோமீட்டர் தொலைவில் உள்ள திருச்சிராப்பள்ளி வானூர்தி நிலையம் ஆகும்.

வழித்தடம்
---------

பேராவூரணி தொடருந்து நிலையமானது, திருத்துறைப்பூண்டி தொடருந்து நிலையத்திற்கும், காரைக்குடி தொடருந்து நிலையத்திற்கும் இடையில் உள்ளது. இப்பொழுது பாதை மாற்று பணி மயிலாடுதுறை, திருவாரூர் மற்றும் காரைக்குடி வரை 187 கிலோமீட்டா நீட்டிப்பு செய்யும் பணிக்கு ரூ. 711 கோடி 2007 – 2008ல் அனுமதிக்கப்பட்டு, பணி நடைபெறுவதன் காரணமாக, தொடருந்து நிலையம் பயணிகள் யாருமற்ற நிலையில் உள்ளது. ஆனால் மாற்றும் பணி மிக மெதுவாக நடைபெறுகிறது. பேராவூரணி தொடருந்து நிலையக் கட்டிடம், கட்டுமானப் பணிகளும் நடைபெற்று வருகின்றது.

மேற்கோள்கள்
-----------

1. ↑  "Town Investment Plan for Peravurani" (PDF). *Directorate of Town Panchayats*. Government of Tamil Nadu. March 2010. p. 25. 5 January 2016 அன்று பார்க்கப்பட்டது.
2. ↑  "தண்டவாளம் தயார் நிலையில் இருந்தும் காரைக்குடி - பட்டுக்கோட்டை இடையே ரயில் இயக்குவதில் தாமதம்: சமூக விரோதிகளின் புகலிடமாகும் ரயில் நிலையங்கள்". இந்து தமிழ் (5 சூன், 2018)

வெளியிணைப்புகள்
---------------

* பேராவூரணி தொடருந்து நிலையம் Indiarailinfo.
**பிரபு தயாள் நிகாம்** (*Prabhu Dayal Nigam*) என்பவர் ஓர் இதயவியல் மருத்துவராவார். புது தில்லியிலுள்ள டாக்டர் ராம் மனோகர் லோகியா மருத்துவமனையின் மருத்துவக் கல்வியில் இதயநோயியல் பிரிவைத் தொடங்கி வைத்தவர் இவரேயாவர்.. மருத்துவத்தில் பல முதுநிலைப் பட்டங்களுக்கு சொந்தக்காரராகவும் விளங்கினார். இந்திரப்பிரசுத்தா அப்போலோ மருத்துவமனையில் இருதயநோய் பிரிவுக்கு ஒரு மூத்த ஆலோசகராகவும் பணிபுரிந்தார். 

இந்திய குடியரசுத் தலைவருக்கு கௌரவ மருத்துவராகவும் மற்றும் இந்தியாவின் இராணுவ ஆயுதப்படையினருக்கு கௌரவ இதயநோய் ஆலோசகராகவும் நிகாம் பதவி வகித்தார். அமெரிக்கன் இருதயநோய் கல்லூரியில் கௌரவ உறுப்பினர், ஒன்றிய அரசுப்பணியாளர் தேர்வாணையம் உத்தரப்பிரதேச அரசுப்பணியாளர் தேர்வாணையம், பனாரசு இந்து பல்கலைக்கழகம் ஆகியவற்றில் தேர்வுக்குழு உறுப்பினராக இருந்தார். இந்திய மருத்துவ ஆராய்ச்சிக் குழு, பல்கலைக்கழக மாண்யக்குழு, தில்லி பல்கலைக்கழகத்தின் கல்விக் குழு ஆகிய அமைப்புகளின் கூட்டங்களிலும் பங்கேற்றார்.

உயர் இரத்த அழுத்த நிபுணர்களின் பெயர்பட்டியலில் உலக சுகாதார நிறுவனம் இவரையும் சேர்த்துக்கொண்டது. இந்தியாவில் வழங்கப்படும் மிக உயர்ந்த மருத்துவத்துறை விருதான டாக்டர் பி.சி. ராய் விருது 1983 ஆம் ஆண்டில் இவருக்கு வழங்கப்பட்டது.. மேலும், 1987 ஆம் ஆண்டு இந்திய அரசாங்கமானது நான்காவது உயரிய விருதான பத்மசிறீ விருதையும் வழங்கி இவரை கௌரவித்தது

மேற்கோள்கள்
-----------

1. 1 2 3  "Team of Doctors". Apollo Hospitals. 2015. செப்டம்பர் 23, 2015 அன்று மூலம் பரணிடப்பட்டது. August 22, 2015 அன்று பார்க்கப்பட்டது.
2. 1 2  "Dr. Prabhu Dayal Nigam". Doctors in Citi. 2015. August 22, 2015 அன்று பார்க்கப்பட்டது.
3. ↑  "Credihealth profile". Credihealth. 2015. August 22, 2015 அன்று பார்க்கப்பட்டது.
4. ↑  "Padma Awards" (PDF). Ministry of Home Affairs, Government of India. 2015. நவம்பர் 15, 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது.
**சாலோ அப்டெச்லாம்** (Salah Abdeslam arabisch ‏صلاح عبد السلام‎, DMG Ṣalāḥ ʿAbd as-Salām, பிறப்பு: செப்டெம்பர் 15, 1989) பெல்ஜியத்தில் பிறந்த பிரான்சு நாட்டவர். இவர் ஒரு குற்றவாளியாகவும், இசுலாமியப் பயங்கரவாதியாகவும் சந்தேகிக்கப் படுபவர். நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலில் சம்பந்தப் பட்டவர் என்ற சந்தேகத்தில் தேடப்பட்டுக் கொண்டிருப்பவர்.

வாழ்க்கை
--------

சாலோ அப்டெச்லாம் பெல்ஜியத்தில் Molenbeek-Saint-Jean/Sint-Jans-Molenbeek என்னும் இடத்தில் வளர்ந்தவர். இவரது பால்ய பருவத்து நண்பனாக இருந்த அப்துல்கமீத் அபாஓட் (Abdelhamid Abaaoud) நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலை திட்டமிட்டவர் என நம்பப் படுபவர். சாலோ அப்டெச்லாம் ஒரு மெக்கானிக் ஆக STIB/MIVB இல் 2009 - 2011 வேலை செய்தவர். இவரது வேலைக்கான சமூகமளிப்பின் ஒழுங்கின்மை காரணாமாக இவர் இந்த வேலையிலிருந்து நீக்கப்பட்டார். இவர் 2010, 2011 வருடங்களில் அப்துல்கமீத் அபாஓட் (Abdelhamid Abaaoud) உடன் இணைந்து பல்வேறு குற்றச்செயல்களில் ஈடுபட்டுள்ளார்.

குடும்பம்
---------

சாலோ அப்டெச்லாம் இன் குடும்பம் 1960 இலிருந்து Molenbeek-Saint-Jean/Sint-Jans-Molenbeek என்னும் இடத்தில் வாழ்ந்து கொண்டிருக்கிறது. சாலோ அப்டெச்லாம் மூன்று ஆண்குழந்தைகளில் ஒருவர். இவரது சகோதரன் இப்ராகிம் நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலில் வெடிமருந்தைக் கட்டிச்சென்று பாய்ந்து தற்கொலைத் தாக்குதலில் இறந்தவர். இவரது மற்றைய சகோதரன் இந்தத் தாக்குதல்கள் எதிலும் சம்பந்தப்படவில்லை என நம்பப்படுகிறது.

மேற்கோள்கள்
-----------

1. ↑  Drahtzieher der Anschläge: Bundespolizei ließ Abaaoud in Türkei reisen| Frankfurter Allgemeine Zeitung. | 19. November 2015. Abgerufen am 21. November 2015
2. ↑  ENQUETE. Drogue, prison et Ligue des champions : sur la trace des frères Abdeslam (Frence): In: francetvinfo.fr, France Télévisions, 18. November 2015. Abgerufen am 20. November 2015. Yann Thompson, Kocila Makdeche
**தாமப்பல் கண்ணனார்** சங்ககாலப் புலவர்களில் ஒருவர். இவரது பாடலாகச் சங்கநூல் தொகுப்பில் ஒரே ஒரு பாடல் உள்ளது. அது புறநானூறு 43 எண்ணுள்ள பாடலாக அமைந்துள்ளது. அப்பாடலில் இவர் தன்னை ஒரு பார்ப்பனன் என்று கூறிக்கொள்கிறார்.

### வட்டு விளையாட்டு

இப் புலவர் சோழ அரசன் நலங்கிள்ளியின் தம்பி மாவளத்தான் என்பவனோடு வட்டு ஆடினார்.

புலவர் வட்டாட்டத்தில் நகர்த்தும் காய்களைக் கையில் மறைத்து மாவளத்தானை ஏமாற்றினார். அதனைப் பார்த்துவிட்ட மாவளத்தான் தான் உருட்டி விளையாடிக்கொண்டிருந்த காயால் புலவரை அடித்தான்.

அடிபட்ட புலவர் வக்கணையாகப் பேசினார். சோழர் குடியின் பெருமையைப் பேசினார். சோழர் குடிப் பிறந்த இவனது முன்னோர் பார்ப்பார் நோவன செய்யார். நீ பார்ப்பானாகிய என்னை நோவச் செய்துள்ளாய் என்றார். அது கேட்ட மாவளத்தான் தன் குடியின் பெருமையை எண்ணித், தான் செய்தது இழிசெயல் எனக் கருதி நாணி நின்றான்.

புலவர் 'பிழை செய்தது நான். நீ பிழை செய்தது போல நாணினாய். தமக்குப் பிழை செய்தோரைப் பொறுத்துக்கொள்ளுதல் உன் குடியில் பிறந்தவர்களுக்கு எளிது போலும்' என்று சொல்லி மாவளத்தானைப் பாராட்டினார்.

### சோழன் சிபி வரலாறு

பறந்த பருந்தின் பற்று நகம் பட்டுத் தப்பிய புறா சோழன் சிபியின் மடியில் விழுந்தது. புறாவையும் காப்பாறவேண்டும், பருந்துக்கும் இரை தரவேண்டும் எனக் கருதிய மன்னன் புறாவின் எடைக்குச் சமமாகத் தன்னையே நிறுத்துக் கழுகுக்குக் கொடுத்தான். சோழனின் முன்னோர் இத்தகைய அருள் உள்ளம் கொண்டவர் என்று புலவர் கூறினார்.

### அவிர்சடை முனிவர்

அவிர் சடை முனிவர் என்னும் தொடர் ஞாயிற்றையும், தவ முனிவர்களையும் குறிக்கும் வகையில் விளக்கம் தரப்பட்டுள்ளது. உலகில் வாழ்பவர்களின் துன்பம் நீங்க முனிவர்கள் தவம் மேற்கொண்டனர். காற்றையே உணவாக உண்டு அவர்கள் வெயிலில் உலவுவர். (ஞாயிறு உலகின் நலனுக்காக காற்று உணவு தந்து, வெயிலாகச் சுழல்கிறது). சிபியின் செயல் கண்டு முனிவர்களும் | ஞாயிறும் வியந்தனவாம்.

### நலங்கிள்ளி நலன்கள்

மாவளத்தானின் அண்ணன் நலங்கிள்ளி பகைவர் பலரை வென்றவன். பரிசில்களைத் தேரில் ஏற்றித் தந்தவன்.

அடிக்குறிப்பு
-------------

1. ↑  தாமப்பல் கண்ணனார் - தமிழ் இணையக் கல்விக் கழகம்
2. ↑  
 ஆர்புனைத் தெரியல் நின் முன்னோர்   

பார்ப்பார் நோவன செய்யார், மற்று இது   

நீர்த்தோ நினக்கு என வெறுப்பக் கூறி  

நின் யான் பிழைத்தது நோவாய் என்னினும்  

நீ பிழைத்தாய் போல் நனி நாணினையே  

தம்மைப் பிழைத்தோர்ப் பொறுக்கும் செம்மல்  

இக் குடிப் பிறந்தோர்க்கு எண்மை காணும் - புறநானூறு 43
3. ↑  
'கூர் உகிர்ப் பருந்தின் எறு குறித்து ஒரீஇத்,   

தன் அகம் புக்க குறுநடைப் புறவின்,   

தபுதி அஞ்சிச் சீரை புக்க,   

வரையா ஈகை உரவோன்'
4. ↑  
 நிலமிசை வாழ்நர் அலமரல் தீர  

தெருகதிர்க் கனலி வெம்மை தாங்கி  

கால் உணவாகச் சுடரொடு கொட்கும்  

அவிர் சடை முனிவரும் மருள
5. ↑  
நேரார்க் கடந்த முரண் மிகு திருவின்  

தேர் வண் கிள்ளி

வெளி இணைப்புகள்
---------------

தாமப்பல் கண்ணனார் பாடல் புறநானூறு 43
**சால் ஆறு (Sal River)** என்பது இந்தியாவின் கோவாவின் சால்செட்டேயில் உள்ள ஒரு சிறிய நதியாகும். இந்த ஆறு வெர்னா அருகே துவங்கி, நூவம், மோன்கல், செராலிம், கோல்வா, மார்கோவா, பெனாலிம், நாவாலிம், வர்கா, ஓர்லிம், கர்மோனா, டிராமாபூர், சின்சினிம், அசோல்னா,கேவோலோசிம், மோபோர் கிராமங்கள் வழியே பாய்ந்து அரபிக்கடலில் பெடுல் என்ற இடத்தில் கலக்கின்றது .

2008 முதல் பெனாலிம்வாசிகள் இந்த ஆறு மாசுபடுவதாக அரசாங்கத்திடம் தொடர்ந்து புகார் அளித்து வருகின்றனர். மேலும் கார்மோனாவில் வசிப்பவர்கள் இப்பகுதியில் அமையவிருந்த "மாபெரும் வீட்டுவசதி திட்டத்தை" தடுத்து நிறுத்த கிரீன்பீஸ் அமைப்பிடம் மனுவை அளித்தனர். இதன் பின்னர் 2018ஆம் ஆண்டு பிப்ரவரி மாதம் இந்திய அரசு இந்த ஆற்றில் மாசுபாட்டினைக் கட்டுப்படுத்த 61.74 கோடி ரூபாய் ஒதுக்கியுள்ளது.

குறிப்புகள்
-----------

1. ↑  "'Save Sal plea to Cong govt fell on deaf ears'". *The Times of India*. Apr 1, 2012. Archived from the original on 2012-05-17.. பார்த்த நாள்: 21 September 2013.
2. ↑  "Stop Destruction of River Sal in Goa! - Samson D' Costa". 2016-03-04 அன்று மூலம் பரணிடப்பட்டது. 2020-10-15 அன்று பார்க்கப்பட்டது.
3. ↑
**பிரபா ஆர். சட்டர்ஜி** (*Prabha Chatterji*) என்பவர் இந்திய அறிவியலாளர் ஆவார். இவர் பெங்களூரில் உள்ள ஜான் எப். வெல்ச் தொழில்நுட்ப மையத்தில் (முன்னர் ஜெனரல் எலக்ட்ரிக் குளோபல் ஆராய்ச்சி மற்றும் தொழில்நுட்ப மேம்பாட்டு மையம்), பணிபுரிந்து வருபவர் ஆவார்.

இவர் முன்பு ஐதராபாத்தில் உள்ள இந்திய வேதியியல் தொழில்நுட்ப நிறுவனத்தில் மூத்த அறிவியலாளராகவும், இந்தியாவின் உயிரியல் பொருட்கள் மற்றும் செயற்கை உறுப்புகளுக்கான சங்கத்தின் நிர்வாகக் குழுவின் முன்னாள் உறுப்பினராகவும் இருந்துள்ளார். இவர் முதன்மையாக இந்தியாவில் அறிவியல் மற்றும் தொழில்நுட்பக் கல்வியுடன் தொடர்புடையவர்.

கல்வி
-----

இவர் கேரளாவில் ஒட்டப்பாலம் அருகே உள்ள ஒரு கல்லூரியில் பட்டம் பெற்றார். கல்லூரி மாணவியாக, இருக்கும்போது இவருக்குப் பெங்களூரில் உள்ள இந்திய அறிவியல் கழகத்தால் தேசிய அறிவியல் திறமை தேடல் உதவித்தொகையினை வழங்கியது. இதன் மூலம் முதுநிலைப் பட்டத்தினையும் 1977-ல் முனைவர் பட்டப்படிப்பினையும் முடித்தார். முனைவர் பட்ட ஆய்விற்குப் பின்னர் அறிவியலில் தொடர இந்த உதவித்தொகை உதவியது.

பணி
---

பிரபாவின் வாழ்க்கைப் பாதையானது கல்வித்துறையில் அரசாங்க ஆராய்ச்சி மற்றும் மேம்பாடு மற்றும் தொழில்துறையில் ஈடுபட்டுள்ளது. தொழில்துறை ஆராய்ச்சிக்கான வாஸ்விக் விருதையும், இந்திய பொருள் அறிவியல் சங்க விரிவுரை விருதையும் பெற்றார். இந்தியாவில் அறிவியல் மற்றும் தொழில்நுட்பக் கல்வியின் கொள்கைகளிலும் வகுப்பதிலும் இவர் ஈடுபட்டுள்ளார்.

வெளியீடு
--------

சாட்டர்ஜி 41 ஆய்வுக் கட்டுரைகளை வெளியிட்டுள்ளார். இவருடைய எச். சுட்டிக்காட்டி 16 ஆகும்.

விருதுகள்
---------

சட்டர்ஜி வாஸ்விக் விருதினையும் (தொழில்துறை ஆராய்ச்சி) இந்திய பொருள் அறிவியல் ஆராய்ச்சியாளர் சங்க விரிவுரை விருதினையும் பெற்றவர்.

மேற்கோள்கள்
-----------

1. 1 2 3  "Prabha Chatterji". *Women in science: an Indian Academy of Sciences initiative*. Indian Academy of Sciences. 2007. 17 March 2014 அன்று பார்க்கப்பட்டது.
2. ↑  "Executive committee for 2011-2014". *Society for Biomaterials and Artificial Organs - India*. 6 October 2014 அன்று மூலம் பரணிடப்பட்டது. 17 March 2014 அன்று பார்க்கப்பட்டது.
3. 1 2  "Smt. Chandaben Mohanbhai Patel Industrial Research Award for Women Scientists". 26 பிப்ரவரி 2014 அன்று மூலம் பரணிடப்பட்டது. 17 March 2014 அன்று பார்க்கப்பட்டது.
4. 1 2 3  "The Women Scientists of India | Women in Science | Initiatives | Indian Academy of Sciences". *www.ias.ac.in* (ஆங்கிலம்). 2018-01-20 அன்று பார்க்கப்பட்டது.
5. 1 2   *Lilavati's Daughters: The Women Scientists of India*.
**விஷ்ணம்பேட்டை கைலாசநாத சுவாமி கோயில்** தமிழ்நாட்டில் தஞ்சாவூர் மாவட்டம், விஷ்ணம்பேட்டை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர், காமாட்சியம்மன் சன்னதிகளும், விநாயகர், சுப்பிரமணியர், துர்க்கை, சண்டிகேஸ்வரர், தெட்சிணாமூர்த்தி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. மாசி மாதம் மகாசிவராத்திரி முக்கிய திருவிழாவாக நடைபெறுகிறது. ஐப்பசி மாதம் கந்தசஷ்டி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**இன்னிசை வெண்பா** என்பது நான்கு அடிகள் கொண்ட ஒரு வெண்பா வகை. நேரிசை வெண்பா என்பதும் நான்கு அடிகளைக் கொண்ட ஒரு வெண்பா வகையே. எனவே வெண்பாக்களில் நான்கு அடிகளைக் கொண்டு, நேரிசை வெண்பாவுக்கு உரிய இலக்கணங்கள் அமையாத ஏனைய வெண்பாக்கள் அனைத்தும் இன்னிசை வெண்பாக்கள் ஆகின்றன.

இலக்கணம்
--------

இரண்டாவது அடியில் *தனிச்சொல்* அமைவதும், ஒரே வகையான அல்லது இரண்டு வகையான எதுகைகளுடன் அமைவதும் நேரிசை வெண்பாவுக்கான இலக்கணம். எனவே இன்னிசை வெண்பாவில் இவ்விலக்கணங்கள் அமைந்திரா.

* இன்னிசை வெண்பாவில், ஒரே வகையான அல்லது இரண்டு வகையான எதுகைகள் அமையுமானால், இரண்டாவது அடியில் தனிச்சொல் வராது. ஏனைய அடிகளில் வரலாம்.
* இரண்டாவது அடியில் தனிச்சொல் வந்தால், வெண்பா ஒரே வகையான எதுகையைக் கொண்டோ, இரண்டு வகையான எதுகைகளைக் கொண்டோ வராது. ஆனால் இரண்டுக்கு மேற்பட்ட எதுகை வகைகளைக் கொண்டு அமையலாம்.

எடுத்துக்காட்டு
---------------

*யாரேஎம் போல அருளுடையார் இன்கமலத்*
*தாரேயுஞ் சென்னித் தமிழ்விரகன் - சீரேயும்*
*கொச்சை வயன்தன் குரைகழற்கே மெச்சி*
*அடிமைசெயப் பெற்றேன் அறிந்து*
மேலேயுள்ள பாடலில் இரண்டாம் அடியில்  *சீரேயும்* என்னும் தனிச்சொல் வருகிறது. எனினும், முதல் இரு அடிகளிலும் எதுகைத் தொடை அமைந்து இருக்க மூன்றாம், நான்காம் அடிகள் எதுகையின்றி அமைவதால் இப்பாடல் மூன்று விகற்பம் உடையதாகிறது. இரண்டாம் அடியில் தனிச்சொல் இருந்தபோதும், இரண்டுக்கு மேற்பட்ட விகற்பங்கள் அமைவதால் இஃது இன்னிசை வெண்பா ஆகிறது.

கீழே காணும் பாடலில் நான்கு வரிகளிலும் ஒரேவகை எதுகைத் தொடை அமைந்து ஒரு விகற்பம் கொண்டதாக இருப்பினும், இரண்டாம் அடியில் தனிச்சொல் எதுவும் இல்லாததால் இதுவும் ஓர் இன்னிசை வெண்பாவாகிறது.

*கடைவிலக்கிற் காயார் கழிகிழமை செய்யார்*
*கொடையளிக்கண் பொச்சாவார் கோலநேர்செய்யார்*
*இடையறுத்துப் போகிப் பிறனொருவன் சேரார்*
*கடைபோக வாழ்துமென் பார்.*
சால்ட்வுட் மினியேச்சர் ரயில்வே ஷெப்பீல்ட் நகரில் திறக்கப்பட்ட முதல் 7 1/4 (184 மிமீ) கேஜ் மினியேச்சர் இரயில்வே ஆகும், ஆனால் அதன் பிறகு இது இங்கிலாந்திலுள்ள கென்ட் நகரில் சால்ட்வுட் நகரத்திற்கு மாற்றப்பட்டது.

1987 ஆம் ஆண்டு இறுதி வரை மூடப்பட்ட வரை சால்ட்வுட் மினியேச்சர் ரெயில்வே சால்ட்வொட்டில் சமூக வாழ்க்கையின் ஒரு முக்கியமான பகுதியாக இருந்தது. பரந்த வகையில் உலகின் பழமையான மினியேச்சர் ரயில்வே வரலாற்று முக்கியத்துவம் வாய்ந்த ஒரு நிலைப்பாட்டை எடுத்தது.

ஷெபீல்ட் வரலாறு
---------------

1920 ஆம் ஆண்டில் ஃபிராங்க் கிளெமென்ட் ஸ்வாப் மற்றும் அவரது மகன் அலெக்ஸாண்டர் கார்லிஸ்லெ ஸ்வாப் ஆகியோர் ஷெபீல்ட்ஸில் தங்களுடைய குடும்ப இல்லத்தின் விரிவான தோட்டங்களில் ஒரு மினியேச்சர் ரயில்வே கோட்டை அமைக்கத் தொடங்கினர். அவர்கள் நிறுவிய இரயில்வே நெட்வொர்க் பரந்தளவில் இருந்தது, மேலும் ஒரு பயணிகள் வண்டி மற்றும் பல வேகன்கள், தந்தை மற்றும் மகன் ஆகியோரால் கட்டப்பட்டதன, இருவரும் இயற்கை பொறியாளர்களாக இருந்தனர். 1

சால்ட்வுட் வரலாறு
-----------------

1924 ஆம் ஆண்டில் ஷ்வாப் குடும்பம் கென்ட்ஸில் சால்ட்வுட் என்ற இடத்திற்கு இடம்பெயர்ந்து, ரயில்வே அகற்றப்பட்டதுடன், புதிய வீட்டின் அடிப்படையில் மீண்டும் உருவாக்கப்பட்டது. இது பயணிகள் பயிற்சியாளர் கடற்படையின் பயனுக்காக மீண்டும் மிகவும் சக்திவாய்ந்த வடிவமைப்பாக மாற்றுவதற்கு வழிவகுத்தது.

பணிப்பெண் கென்ட்
----------------

அலெக்ஸ் ஸ்க்வாப் ஒரு பெரிய மேற்கு ரயில்வே-வகை என்ஜோக்கட்டுக்கான மோட்டோகிராட் சக்கர அமைப்பிற்கான ஒரு புதுமையான வடிவமைப்பைக் கொண்டிருந்தது, ஆனால் இருபதாம் நூற்றாண்டின் மிகச்சிறிய மினியேச்சர் ரயில்வே பொறியியலாளராக ஹென்றி க்ரீன்லிக்கு இந்த வடிவமைப்புகளை எடுத்துக் கொண்டு, முறையான திட்டங்களை வடிவமைத்தார். அலெக்ஸா ஷ்வாப்பின் ஓவியங்களை அடிப்படையாகக் கொண்ட பச்சை நிறத்தின் அசல் வரைபடங்கள், இன்னும் பச்சைக் காப்பக சேகரிப்பில் வைக்கப்பட்டுள்ளன.

பின்னர் வரலாறு
--------------

இரண்டாம் உலகப் போருக்குப் பிறகு, ரயில் சேவைகள் மீண்டும் தொடங்கின, சால்ட்வொட்டில் வளர்ச்சியடைந்த ஒரு தொடர்ச்சியான சேவை, அதன் சமகாலத்தவர்களில் பலருக்கு உதவியது.

மேற்கோள்கள்
-----------

1. ↑  See the final section of this historical survey பரணிடப்பட்டது 2009-06-26 at the வந்தவழி இயந்திரம் by the 7 1⁄4 in (184 mm) Society (UK).
2. ↑  Editor's comment, 7¼ Gauge News, published by 7¼" Gauge Society, Spring 1987 edition (edition number 40), page 12.
**பிரபுல்ல குமார் மகந்தா** (Prafulla Kumar Mahanta) (பிறப்பு 1952) அசாம் இயக்கித்தின் தலைவரும் முன்னாள் அசாம் மாநில முதலமைச்சராக இரு முறை பொறுப்பு வகித்தவரும், இந்தியாவின் தலைசிறந்த அரசியல் தலைவரும் ஆவார். தற்பொழுது அசாம் கன பரிசத்(மு) கட்சித்தலைவராக பொறுப்பு வகிக்கின்றார்.

அசாமில் இரு முறை முதலமைச்சராக , (1985-1990) மற்றும் (1996-2001), மேலும் நாட்டிலேயே இளவயதில் முதலமைச்சர் பொறுப்பேற்ற முதல் தலைவராவார். அசாம் மாணவர் அணியின் முன்னாள் தலைவராக 1979 முதல் 1985 வரையிலுள்ள காலத்தில் பொறுப்பிலிருந்தவர். ஆகஸ்டு 2005 இல் கட்சியில் ஏற்பட்ட குழப்பத்தினால் அசாம் கண பரிசத் கட்சியிலுருந்து நீக்கப்பட்டதினால் புதிய கட்சியாக அசாம் கண பரிசத் (முற்போக்கு) என்ற பெயரில் துவக்கப்பட்டு அதன் தலைவராக செப்டம்பர் 15, 2005 முதல் இருக்கின்றார்.

பிரபுல்ல குமார் மகந்தா உள்துறை அமைச்சர் பொறுப்பில் இருந்த பொழுது உல்பா உறுப்பினர்கள் மற்றும் அவர்களின் குடும்பத்தினரை கொன்றதில் அசாம் அரசின் உள்துறை அமைச்சர் சம்பந்தப்பட்டிருப்பதாக சைக்கியா ஆணையம் குற்றம்சாட்டியது. இந்நிகழ்வு 1998 முதல் 2001 வரையுள்ள இடைபட்ட காலத்தில் நிகழ்ந்த்தாகும். இந்த குற்றச்சாட்டு அவரின் அரசியல் வாழ்க்கையில் திருப்பத்தை ஏற்படுத்தியது.

மேற்கோளகள்
----------

1. ↑  *சைக்கியா ஆணையம் ரகசிய கொலையில் முன்னாள் முதலவர் பிரபுல்ல குமார் மகந்தாவை சுட்டிகாட்டியது*  பரணிடப்பட்டது 2007-11-16 at the வந்தவழி இயந்திரம் தி இந்து வெள்ளிக்கிழமை, நவம்பர் 16, 2007
***ஏகன்*** (*Aegan*) ராஜூ சுந்தரத்தின் இயக்கத்தில் 2008 ஆம் ஆண்டில் வெளிவந்த தமிழ்த் திரைப்படம் ஆகும். இந்தப் படத்தை ஜங்கரன் இண்டர்நேஷனல் பிலிம்ஸ் தயாரித்தது. அஜித் குமார், நயன்தாரா, நவ்தீப், பியா, நாசர், ஜெயராம் ஆகியோர் இப்படத்தில் முக்கிய பாத்திரங்களில் நடித்தனர்.

கதை
---

அஜீத் ஒரு அதிரடி போலீஸ் அதிகாரி. ஒன்மேன் ஆர்மி என்று தந்தை நாசரே வர்ணிக்கும் அளவுக்கு தனியாளாக அடித்துத் துவம்சம் செய்யும் போலீஸ் இவர். வில்லன் சுமனுடைய பழைய கூட்டாளி தேவன் போலீஸ் அப்ரூவராக மாறிவிட, அவரைக் கொன்று விடத் துடிக்கிறார் சுமன். இதனால் மறைந்து வாழ்கிறார் தேவன். அவருக்கு ஒரே ஒரு மகள் (பியா). ஊட்டியில் ஒரு கல்லூரியில் படிக்கிறார்.

பியாவின் உயிருக்கு சுமனால் ஆபத்து வரும் எனக் கருதும் போலீஸ், அவரைப் பாதுகாக்கும் பொறுப்பை அஜீத்திடம் விடுகிறது. போலீஸ் என்று தெரியாமல் ஒரு மாணவரைப் போல மாறுவேடத்தில் போய் இதைச் செய்ய வேண்டும், அதே நேரம் பியாவின் தந்தை தேவனணையும் கண்டுபிடிக்க வேண்டும். இந்த பணியில் அஜீத் எப்படி தன் திறமையைக் காட்டி ஏகனாக உலா வருகிறார் என்பது மீதிக்கதை.

நடிகர்கள்
---------

| நடிகர்கள் | பாத்திரம் |
| --- | --- |
| அஜித் குமார் | சிவா |
| நயன்தாரா | மல்லிகா |
| சுமன் | ஜோன் சின்னப்பா |
| நவ்தீப் | நரேன் |
| பியா | பூஜா |
| நாசர் | கார்த்திகேயன் |

பாடல்
-----

இப் படத்திற்கு யுவன் ஷங்கர் ராஜா இசை அமைத்திருந்தார்.

| பாடல் | பாடியவர்கள்: |
| --- | --- |
| ஹேய் சாலா | ப்லேஸ், நரேஸ் ஐயர், அஸ்லம் |
| ஹேய் பேபி | சங்கர் மகாதேவன் |
| யாகு யாகு | சுவி, ஊஜேனி, சத்யன், ரன்ஜித், நவீன் |
| கிச்சு கிச்சு | வசுந்திரா தாஸ், யுவன் ஷங்கர் ராஜா |
| ஓடும் வரையில் | கே கே, சென்தி |
பிரபுல் பிட்வாய்
**பிரபுல் பிட்வாய்** (Praful Bidwai, 1949-23 சூன் 2015) இந்திய இதழாளர், முன்னணிச் செய்தித்தாள்களின் பத்தி எழுத்தாளர், அரசியல் விமர்சகர், செயற்பாட்டாளர் எனப் பல பரிமாணங்களைக் கொண்டவர். மும்பை இந்தியத் தொழில் நுட்பக் கழகத்தில் (ஐ. ஐ. டி.) படித்தார். அங்குப் படிக்கும் போதே இடதுசாரிச் சிந்தனைகளுடன் அவர் செயற்பட்டார்.

இதழிகைப் பணி
------------

டைம்சு ஆப் இந்தியா என்னும் நாளிதழில் முதுநிலைத் தொகுப்பாளராக இருந்தார். பின்னர் பல நாளிதழ்களில் பத்திக் கட்டுரைகள் எழுதி வந்தார். பிரண்ட் லைன், இந்துத்தான் டைம்சு, டைம்சு ஆப் இந்தியா, தி கார்டியன், லி மென்டே டிப்லோமாடிக், தி டெய்லி தார் ஆகிய செய்தித்தாள்களில் பல்வேறு சிக்கல்கள் பற்றித் தம் அழுத்தமான கருத்துகளை எழுதினார். அரசியல் சிக்கல்கள், சுற்றுச் சூழல், மனித உரிமைகள், வெளியுறவுக் கொள்கைகள் ஆகியன பற்றி எழுதினார்.

சமூகப் பணிகள்
-------------

* புதுதில்லியில் உள்ள 'சமூக முன்னேற்றத்துக்கான மையம்' என்னும் அமைப்பில் பணியாற்றினார்.
* நேரு நினைவு அருங்காட்சியகத்தில் மூத்த உறுப்பினராக இருந்தார்.
* சமூக அறிவியல் ஆய்வுக்கான இந்தியக் கவுன்சில், கல்விக்கான மத்திய ஆலோசனை வாரியம், நேசனல் புக் டிரட்டு ஆகிய அமைப்புகளில் உறுப்பினராக இருந்தார்.
* ஆதிவாசி மக்களுக்காகப் போராட்டத்தில் கலந்து கொண்டார்.
* புனே நகரத்தில் தொழிலாளர் சனநாயக சங்கம் என்னும் அமைப்பைத் தொடங்கினார்.
* நவீன தாராளமயமாக்கம், இந்துத்துவா, அணு உலை, அணு ஆயுதங்கள், அணுவாற்றல் ஆகியவற்றை எதிர்த்துச் செயல்பட்டார்.
* சங்பரிவாரின் நடவடிக்கைகளைக் கடுமையாகக் கண்டித்தார்.
* குசராத்தில் இசுலாமியர்கள் மீது நிகழ்த்தப்பட்ட கொலைகளைக் கண்டித்தார்.
* நடுவணரசின் பெரிய திட்டங்களான தூய்மை இந்தியா, சிமார்ட் நகரங்கள், கங்கையாற்றைத் தூய்மைப் படுத்தல் ஆகியவற்றை விமர்சனம் செய்தார்.

நூல்கள்
-------

பிரபுல் பிட்வாய் நூல்கள் சில எழுதியுள்ளார். '1999:நியூ நியூட்சு: இந்தியா பாக்கித்தான் அண்டு குளோபல் நியுக்கிளியர் டிசு ஆர்மமென்ட்' என்பது அவற்றுள் ஒன்றாகும்.

அமைதிப் பரிசு
-------------

அணு ஆயுதப் பரவலைத் தடுத்து நிறுத்த **பிரபுல் பிட்வாய்** ஆற்றிய பணியைப் பாராட்டி அவருக்கும் **அச்சின் வானைக்** என்பவருக்கும் சியன் மக்பிரைட் பன்னாட்டு அமைதிப் பரிசு (Sean McBride International Peace Prize) 2000ஆம் ஆண்டில் வழங்கப்பட்டது.

உசாத்துணை
---------
**ஆரட்டதேசம்**  இமயமலையில் கங்கை உற்பத்தியாகும் இடத்தில் தெற்கிலும், நேபாளதேசத்திற்கு கிழக்கில், கிழக்கு மேற்காக நீண்டு பரவி இருந்த தேசம்.

இருப்பிடம்
----------

இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும்.

மலை, காடு, விலங்குகள்
---------------------

இந்த தேசத்திற்கு நடுவில் பெரியமலையும், குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இதை மலை நாடு என்றே அழைப்பதுண்டு. இத்தேசத்தின் காடுகளில் வெள்ளைக்குதிரைகளும், வெண்மை ஆடுகளும் கொடிய காட்டு விலங்குகளும் அதிகம் உண்டு.

நதிகள்
------

இந்த ஆரட்டதேசத்தில் இமயமலையிலிருந்து உருவாகி தெற்கு நோக்கி ஓடுகிற நதி **கண்டகீ** இந்த தேசத்தை செழிக்க வைக்கின்றது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 201 -
3. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 202 -
**இன்பகவி** (**சேவியர் ஹென்ரிக் லீம்**) என்பவர் ஒரு தமிழ்ப் புலவரும் நாடகவியலாளரும் ஆவார்.

இளமைக் காலம்
------------

இன்பகவி, சேவியர் ஹென்ரிக் லீம் திருநெல்வேலி மாவட்டத்தைச் சேர்ந்த மணப்பாறையில் பிறந்தார். இவருடைய பெற்றோர்கள் பரதவர் குலத்தைச் சேர்ந்தவர்கள். மிகவும் இளைய வயதிலேயே இன்பகவி, தூத்துக்குடியில் பரதர் இனத்தின் தலைவராக விளங்கிய டான் கேப்ரியல் வாஸ் கோமஸ்ஸின் ஆதரவு பெற்று, எட்டயபுர அரசரை அணுகினார். ஆரம்பத்தில், அரசர் இவரை விரும்பாததைப் போலத் தெரிந்தாலும், அரசரைத் தன்னுடைய எழுத்துகளால் கவர்ந்தார், அரசரும் பரிசுகளை அள்ளி வழங்கினார்.

சிறிது காலத்திற்குப் பிறகு, தஞ்சாவூரில் உள்ள இரண்டாம் சரபோஜியின் அரண்மனைக்கு அனுப்பப்பட்டார். தஞ்சாவூரில், இவர் அமைச்சர் தாதூஜியை கவர்ந்தார். இவர் தூத்துக்குடியில் குறைந்தகாலமே தங்குவதற்கு இவருடைய உடல்நலக் குறைவும் ஒரு காரணமாக விளங்கியது.

தன்னுடைய பிந்தைய நாட்களில், இன்பகவி யாழ்ப்பாணம் மற்றும் கொழும்புக்கும் சுற்றுலா சென்றார். இவருடைய குடிப்பழக்கத்தால், உடல்நலக்குறைவும் அவருடைய புகழும் குறையத் தொடங்கியது. இவர் யாழ்ப்பாணத்திலிருந்து செல்லும் முன்பு, பிலிப் ரோட்ரிகோ முத்துக்கிருஷ்ணாவைக் குறித்து *குறவஞ்சி* என்னும் நாடகத்தினை உருவாக்கினார். .

இன்பகவி 1835-ம் ஆண்டு காலமானார்.

படைப்புகள்
----------

இன்பகவி பல்வேறு நாடகங்களையும், கவிதைகளையும் எழுதியுள்ளார். இவர் கிறித்தவம் மட்டுமின்றி சைவம் மற்றும் வைணவத் துதிப்பாடல்களையும் பாடியுள்ளார்.

குறிப்புகள்
-----------

1. 1 2 3 4  The Tamil Plutarch, பக் 26
2. 1 2 3 4 5  The Tamil Plutarch, பக் 27
3. ↑  The Tamil Plutarch, Pg 28

மேற்கோள்கள்
-----------

* Chitty, Simon Casie (1859). *The Tamil Plutarch, containing a summary account of the lives of poets and poetesses of Southern India and Ceylon*. Jaffna: Ripley & Strong.
ஏஎம்டி கே5 PR166
**ஏஎம்டி கே5** மையச் செயலியே ஏஎம்டி நிறுவனத்தால் முற்றுமுழுதாக முதன்முறையாக வடிவமைக்கப்பட்டதாகும். இது மார்ச் 1996 இல் அறிமுகம் செய்யப்பட்டது. இது இண்டெல் நிறுவனத்தில் பெண்டியம் மையச் செயலியுடன் போட்டியிடுவதற்கென வடிவமைக்கப்பட்டதாகும். இது 1995 இல் வெளியிடத்தீர்மானிக்கப்பட்ட பொழுதும் வடிவமைப்புச் சிக்கல்களினால் 1996 ஆம் ஆண்டுவரை இது வெளிவரவில்லை. இண்டெல் நிறுவனம் போன்று அனுபவம் இல்லாததினால் வடிவமைப்புச் சிக்கல்கள் இருந்தாலும் இறுதியில் பெண்டியம் மையச் செயலியுடன் ஒப்பிடக்கூடிய வினைத்திறனுடையதாக வெளிவந்தது..

தொழில்நுடபத் தகவல்கள்
---------------------

குறைந்த அறிவுத்தல்களுடன் இயங்கும் கணினிக் குறியீட்டு முறையிலான மையச் செயலியானது x86 கணினி அறிவுறுத்தல்களுடன் ஒத்திசைவான முறையில் உருவாக்கப்பட்டது. இதன் எல்லா மாதிரிகளும் 4.3 மில்லியன் திரான்சிஸ்டர்களை உள்ளடக்கியிருந்தது. கே5 மையச் செயலியானது இண்டல் பெண்டியம் MMX கட்டளைக் கொண்டதல்ல. இண்டல் நிறுவனம் ஆனது 1997 இல் இருந்து MMX ரக மையச் செயலிகளை வழங்க ஆரம்பித்தது.

வினைத்திறன்
-----------

இந்தச் சிப்பானது பல நுட்பங்களைக் கொண்டிருந்தாலும் சந்தைப் படுத்துவதில் ஏற்பட்ட தாமதம் மற்றும் இண்டல் பெண்டியம் புரோசருடன் ஒப்பிடுகையில் மையச் செயலியின் துடிப்பு வேகம் குறைவானதாலும் பெரும்பாலான கணினித் தயாரிப்பாளர்களைக் கவரவில்லை. எனினும் இது சைரிக்ஸ் Cyrix 6x86 ரக மையச் செயலியைவிட வினைத்திறனாகவே இயங்கியது.
**இன்னா கபோனெங்கோ** (*Inna Gaponenko*) என்பவர் உக்ரைனிய பெண் சதுரங்க கிராண்டு மாசுட்டர் ஆவார். இவர் 1976 ஆம் ஆண்டு சூன் மாதம் 22 ஆம் நாள் பிறந்தார். இன்னா யானோவ்சுகா என்ற பெயராலும் இவர் அறியப்படுகிறார். பிடே அமைப்பு வழங்கும் பெண் கிராண்டு மாசுட்டர் பட்டம் மற்றும் அனைத்துலக சதுரங்க மாசுட்டர் பட்டம் ஆகிய தலைப்புகளுக்கு சொந்தக்காரராக கபோனெங்கோ சதுரங்கம் ஆடி வருகின்றார்.

சதுரங்க வாழ்க்கை
----------------

1992 ஆம் ஆண்டு நடைபெற்ற 16 வயதுக்கு உட்பட்டோர் பெண்கள் ஐரோப்பிய சாம்பியன் சதுரங்கப் போட்டியில் முதலிடம் பிடித்தார்.1994 இல் நடைபெற்ற 18 வயதுக்கு உட்பட்டோர் சதுரங்கப் போட்டியிலும் இவர் வெற்றி பெற்றார். 2002 ஆம் ஆண்டு துருக்கியின் ஆந்தாலியா நகரில் நடைபெற்ற பெண்கள் ஐரோப்பிய விரைவு சதுரங்கப் போட்டியில் கபோனெங்கோ வெற்றி பெற்றார். 2008 ஆம் ஆண்டின் உக்ரைன் பெண்கள் சாம்பியன் பட்டத்தை இவர் வென்றார்.

கபோனெங்கோ 1994 ஆம் ஆண்டு முதல் 1998 ஆம் ஆண்டு வரையும் 2002 முதல் 2014 வரையிலும் இரண்டு ஆண்டுகளுக்கு ஒருமுறை நடைபெறும் மகளிர் சதுரங்க ஒலிம்பியாடு போட்டிகளில் உக்ரைனிய தேசிய அணிக்காக விளையாடினார். 2006 ஆம் ஆண்டு போட்டியில் தங்கப் பதக்கமும், 2008 ஆம் ஆண்டு போட்டியில் வெள்ளிப் பதக்கமும், 2012, 2014 போட்டிகளில் வெண்கலப் பதக்கங்களும், 2010 போட்டியில் தனிநபர் பிரிவில் தங்கப் பதக்கமும் வென்றார். மகளிர் உலக அணி சதுரங்கப் போட்டிகளில் 2013 இல் இவர் இடம்பெற்ற அணி தங்கப் பதக்கமும், 2007, 2009 ஆம் ஆண்டுகளில் வெண்கலப் பதக்கமும், இதே ஆண்டுகளில் தனிநபர் பிரிவில் இரண்டு தங்கப் பதங்களும் வெல்வதற்கு இவர் காரணமாக இருந்தார். 2013 ஆம் ஆண்டு போலந்து நாட்டின் வார்சாவா நகரில் நடைபெற்ற மகளிர் ஐரோப்பிய அணி சதுரங்கப் போட்டியில் உக்ரைன் அணிக்கு தங்கப் பதக்கம் பெற்றுக் கொடுத்தார்.

மேற்கோள்கள்
-----------

1. ↑  3rd European Women Rapid Championship 2002 Antalya, Turkey Chess-Results.com
2. ↑  "72nd Ukrainian Woman Chess Championship". Ukrainian Chess Federation. Archived from the original on 20 January 2013. 14 January 2016 அன்று பார்க்கப்பட்டது.CS1 maint: BOT: original-url status unknown (link)
3. ↑  Inna Yanovska team chess record at OlimpBase.org
விவேக் மற்றும் மெர்வின் தமிழ் திரைப்படங்களில் இசை அமைக்கும் மற்றும் பாடல்கள் இயற்றும் இசையமைப்பாளர்கள், பாடகர்கள் மற்றும் சுதந்திர இசை தயாரிப்பாளர்கள் ஆவர். வடக்கறி (2014) , புகழ் (2016) , டோரா (2017) மற்றும் குலேபகாவலி (2018) ஆகிய படங்களில் அவர்கள் பணியாற்றியுள்ளனர்.

இசை பிண்ணனி
-----------

**விவேக் சிவா** பயிற்சி பெற்ற ஒரு பாரம்பரிய இசையமைப்பாளர் ஆவார். தனது பள்ளி மற்றும் கல்லூரி காலங்களில் பல்வேறு இசைக் குழுக்களில் அவர் செயல் ஆற்றியுள்ளார். **மெர்வின் சாலமன்** இசையமைப்பாளராகவும் இசை தயாரிப்பாளராகவும் சுதந்திர இசையை உருவாக்கி வந்தார். விவேக், மெர்வின் மற்றும் அனிருத் ஆகிய மூவரும் **ஃஜிங்ஸ்** என்ற இசைக் குழுவிலிருந்து வந்தவர்கள். விவேக் மற்றும் மெர்வின் பின்னாளில் அனிருத் இசையமைத்த திரைப்படங்களில் பணியாற்றி வந்தனர். 2015 ஆம் ஆண்டு வெளியான வடகறி திரைப்படத்தில் இசை அமைத்ததன் மூலம் இவர்களுக்கு தமிழ் சினிமாவில் வரவேற்பு கிடைத்தது.

மேற்கோள்கள்
-----------

1. ↑  "விவேக் மெர்வினின் அடுத்த திரைப்படம் - டைம்ஸ் ஆஃப் இந்தியா".
2. ↑  "விவேக் மெர்வினின் அடுத்த பெரிய ஹிட் - டைம்ஸ் ஆஃப் இந்தியா".
**ஆரஞ்சு நஸ்ஸாவ் வம்சம்** (இடச்சு: *Huis van Oranje-Nassau*, pronounced [ˈɦœys fɑn oːˌrɑɲə ˈnɑsʌu]), ஐரோப்பிய வம்சமான நஸ்ஸாவ் வம்சத்தின் ஒரு பிரிவே ஆரஞ்சு நஸ்ஸாவ் வம்சம் ஆகும். ஐரோப்பிய கண்டம் மற்றும் நெதர்லாந்து நாட்டின் ஆட்சி மற்றும் அரசு அமைவதில் பெரும்பங்கு வகித்தது. குறிப்பாக அரசர் வில்லியம் I மூலம் தம் ஆட்சிகாலத்தில் 80 (1568–1648) ஆண்டு போரின் முடிவில் இடச்சுகார்களின் ஸ்பெயின் ஆட்சிக்கு எதிராக போராட்டம் ஏற்பட்டு  சுதந்திர இடச்சு தேசம் உருவாக வழிவகுத்தது.

இப் போரின் பல்வேறு காலகட்டத்தில் ஆரஞ்சு நஸ்ஸாவ் வம்சத்தைச் சேர்ந்த நபர்களே தலைமைவகித்தனர் இவர்களே நாட்டின் ஆளுநர்கள் அல்லது தலைவர்கள் ஆவர். பின் நாளில் நெதர்லாந்து நாட்டை ஆரஞ்சு நஸ்ஸாவ் வம்சம் தன் முடியாட்சியின் ஆளுகைக்குக் கீழ் கொண்டுவந்தது. இவ் வம்ச தலைவர்களே நாட்டின் அரசர்களாகவும் அரசிகளாகவும் இருந்து வருகின்றனர். தற்போதய தலைவரும் நாட்டின் அரசருமாக வில்லியம் அலெக்சாண்டர் இருந்துவருகிறார்.

மேற்கோள்கள்
-----------

1. ↑  In isolation, *van* is pronounced [vɑn].
2. ↑  The Prince of Orange பரணிடப்பட்டது 9 மே 2009 at the வந்தவழி இயந்திரம். ஆரஞ்சு நஸ்ஸாவ் வம்சம். Retrieved 19 July 2009.
3. ↑  Doop Willem-Alexander பரணிடப்பட்டது 31 மார்ச் 2009 at the வந்தவழி இயந்திரம். Nederlandse Omroep Stichting. Retrieved 13 December 2009.
இலங்கை அரசின் தமிழர் இனவழிப்பு நடவிடிக்கைகளை கண்டித்து அதற்கு எதிராக தொடர்ச்சியாக எதிர்ப்புப் போராட்டங்கள் கனடாவில் நடைபெற்றுவருகின்றன. சனவரி 30, 2009 அன்று ரொறன்ரோ, மொன்றியால், கல்கிறி உட்பட பல இடங்களில் **மனிதச் சங்கிலிப் போராட்டம்** நடைபெற்றது. 12 தொடக்கம் இரவு வரை இந்தப் போராட்டம் நடைபெற்றது. பல்லியரக்காண மக்கள், குறிப்பாக இளையோர் இந்தப் போராட்டத்தில் கலந்துகொண்டார்கள். டொரன்ரோவில் மட்டும் 45 000 மக்களுக்கு மேல் பங்ககு கொண்டதாக ரொறன்ரோ ஸ்ரார் செய்தி வெளியிட்டுள்ளது.

ரொறன்ரோ மையப் பகுதியானா யூனியன் நிலையம் அமைந்துள்ள "பிரண்ட் இசுட்ரீட் வெசுட்டு" (Front Street West) ஒரு பகுதி மூடப்பட்ட, அங்கு பல்லாயிரக்காண மக்கள் கோசம் எழுப்பி, உணர்ச்சிமயப்பட்டு நின்றார்கள். அந்த வீதியின் ஒரு பெரும் பகுதி நீட்டாக மக்கள் நின்று ஆர்ப்பாட்டம் செய்தார்கள்.

ஊடகங்களின் கவனயீர்ப்பு
----------------------

யூனியன் நிலையத்தை அண்மித்து கனடிய ஓலி/ஒளி பரப்புக் கூட்டுத்தாபனம், குளோபில் மெயில், சிட்டி டிவி உட்பட பல ஊடக நிறுவனங்கள் உள்ளன. இந்த நிறுவனங்களுக்கு முன்னர் கூட்டாக நின்று பலர் கோசம் எழுப்பு கவனம் பெற முயன்றனர். அனேக ஊடக நிறுவனங்கள் இந்த நிகழ்வுக்கு முக்கியத்துவம் குடுத்து செய்தி வெளியிட்டனர்.

எழுப்பப்பட்ட கோசங்கள்
---------------------

* Sri Lanka, Stop the War.
* We Want, Justice.
* We Want, Freedom.
* Canada, Help Us.

படக்காட்சியகம்
--------------

* 
* 
* 
* 
* 
*

இவற்றையும் பாக்க
----------------

* ரொறன்ரோ பல்கலைக்கழக மாணவர் அடையாள உண்ணாநிலை

மேற்கோள்கள்
-----------

1. ↑  As many as 45,000 line downtown streets to beg for help in Sri Lanka's escalating civil war  Lesley Ciarula Taylor Jan 31, 2009
**விவேக் மிசுரா** (*Vivek Mishra*) இந்தியாவின் உத்தரபிரதேச மாநிலம் அலகாபாத்தைச் சேர்ந்த ஓர் இந்திய சீருடற்பயிற்சி விளையாட்டு வீரராவார். 1986 ஆம் ஆண்டு செப்டம்பர் மாதம் 8 அன்று இவர் பிறந்தார்.

2006 பொதுநலவாய விளையாட்டுப் போட்டிகள் மற்றும் 2006 ஆசிய விளையாட்டு போன்ற அனைத்துலகப் போட்டிகளில் இவர் இந்தியாவை பிரதிநிதித்துவப்படுத்தியுள்ளார். 

2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளுக்கான இந்திய சீருடற்பயிற்சி அணிக்கு அலகாபாத்திலிருந்து தெரிவு செய்யப்பட்ட ஐந்து சீருடற்பயிற்சி விளையாட்டு வீர்ர்களில் இவரும் ஒருவராக இருந்தார்.  ஆனால் தாடை எலும்பு முறிவு காரணமாக இவரால் போட்டியிட முடியவில்லை. 

இணை கம்பித்தடுப்புகளின் மேல் விவேக் மிசுரா பயிற்சி
மிசுராவின் தேசிய மற்றும் அனைத்துலக தடகள சாதனைகளுக்காக இவருக்கு 2008-2009 ஆண்டு காலத்திற்கான லட்சுமன் விருது வழங்கப்பட்டது.  வெண்கலச் சிலை, காகிதச் சுருள், 50000 ரூபாய் பொன்முடிப்பு முதலானவை இவ்விருதுக்கான பரிசுப் பொருட்களாகும்.

மேற்கோள்கள்
-----------

1. ↑  "M2006 > Athletes > Display". Melbourne2006.com.au. 2006-03-26. 2014-10-28 அன்று மூலம் பரணிடப்பட்டது. 2013-10-23 அன்று பார்க்கப்பட்டது.
2. ↑  "15th Asian Games Doha Qatar 2006 Artistic Gymnastics". Gymnasticsresults.com. 2014-11-06 அன்று மூலம் பரணிடப்பட்டது. 2013-10-20 அன்று பார்க்கப்பட்டது.
3. ↑  "Five Allahabad gymnasts in CWG squad". *Times of India*. 9 June 2010.
4. 1 2 3  *Laxman, Rani Laxmi Bai awards given away*, *இந்தியன் எக்சுபிரசு*, 10 September 2011. Retrieved 22 October 2013.
**விஷ்ணு டே** (*Bishnu Dey*) என்பவர் நவீனத்துவ, பினநவீனத்துவ காலத்திய வங்காளக் கவிஞர், இலக்கியவாதி, கல்வியாளர் ஆவார். இவர் சாகித்திய அகாதமி விருது, ஞானபீட விருது போன்றவற்றைப் பெற்றவர்.

பிறப்பும் இளமையும்
------------------

இவர், மேற்கு வங்க மாநிலம் கல்கத்தாவில் 18-7-1909 ஆம் ஆண்டு பிறந்தார். கல்கத்தா மித்ரா கல்வி நிறுவனத்திலும், சமஸ்கிருத கல்லூரியிலும், பங்கபாஷி கல்லூரியிலும் கல்வி பயின்றுள்ளார். கல்கத்தா பல்கலைக் கழகத்தில் முதுகலை ஆங்கில இலக்கியம் பயின்ற இவர் கல்கத்தா ரிப்பன் கல்லூரியில் ஆசிரியராகப் பணியாற்றி உள்ளார். பின்னர் பிரசிடன்சி கல்லூரி, மவுலானா ஆசாத் கல்லூரிகளில் ஆங்கிலப் பேராசிரியராகப் பணிபுரிந்துள்ளார்.

எழுத்துப் பணிகள்
----------------

சிறு வயது முதல் இலக்கிய ஆர்வம் கொண்ட இவர், பரிசய் எனும் இலக்கிய இதழின் இணை ஆசிரியராகப் பணிசெய்தார். பண்டைய ஐரோப்பிய கலை, இலக்கியம், கலாச்சாரம் குறித்து எழுதினார். இளம் கவிஞர்கள் ஒன்று கூடி நடத்திய, கலோல் என்ற அமைப்பில் உறுப்பினராகச் சேர்ந்து கவிதைப் பணியாற்றினார். நிருக்தா என்ற இலக்கிய இதழை நடத்தியுள்ளார்.

படைப்புகள்
----------

* ஊர்வசி ஓ அர்டெமிஸ்
* அனிஷ்தா
* ருசி ஓ பிரகதி
* நாம் ரகேச்சி கோமல் காந்திர்
* தி பெயின்டிங் ஆஃப் ரவீந்திரநாத் தாகூர்
* இன் தி சன் அன்ட் தி ரைன்.

விருதுகள்
---------

இவரது, ஸ்மிருதி சத்த பபிஷ்த் எனும் கவிதைத் தொகுப்பு 1965 ஆம் ஆண்டு வங்கமொழி இலக்கியத்திற்கான கேந்திரிய சாகித்ய அகாடமி விருது பெற்றுள்ளது. அதே நூலுக்கு 1971 ஆம் ஆண்டு ஞானபீட விருதும் கிடைத்தது. நேரு நினைவுப் பரிசு, சோவியத் லான்ட் விருது முதலான விருதுகளையும் பெற்றுள்ளார்.

மறைவு
-----

இவர் 1982 ஆம் ஆண்டு தமது 73 ஆவது வயதில் மறைந்தார்.

மேற்கோள்
--------

1. ↑  Saccidanandan, தொகுப்பாசிரியர் (2006). *Signatures: one hundred Indian poets*. National Book Trust. பக். 444.
2. ↑  "Caltuttaweb - Bengali literature". 19 ஜூலை 2013 அன்று மூலம் பரணிடப்பட்டது. 12 மார்ச் 2022 அன்று பார்க்கப்பட்டது.
3. ↑  webindia123.com-government of india-award-jnanpith award
4. ↑  "Jnanpith Laureates Official listings". Jnanpith Website. 13 October 2007 அன்று மூலம் பரணிடப்பட்டது.
**எரோடோட்டசு** (Ἡρόδοτος, Herodotus) அனதோலியாவில் உள்ள ஆலிகார்னாசசைச் (Ἁλικαρνᾱσσεύς, Halicarnassus) சேர்ந்த ஒரு கிரேக்க வரலாற்றறிஞா் மற்றும் புவியியலாளர் ஆவார். கிரேக்க பாரசீகப் போர்கள் குறித்த வரலாறை எழுதியதற்காக குறிப்பாக இவர் அறியப்படுகிறார். கிமு 5 ஆம் நூற்றாண்டில் (கிமு 484 - கிமு 425) வாழ்ந்த இவர் மேற்கு நாடுகளின் பண்பாட்டில் வரலாற்றின் தந்தை எனப்படுகிறார். இது பண்டைய உரோமானிய சொற்பொழிவாளர் சிசெரோவால் இவருக்கு வழங்கப்பட்டது. தேவையான தகவல்களை முறைப்படியாகச் சேகரித்து, ஓரளவுக்கு அவற்றின் துல்லியத்தைச் சோதித்து, ஒழுங்கான அமைப்பில் அவற்றைத் தெளிவாக விளக்கிய முதல் வரலாற்றாளர் இவராவார். உலக வரைபடங்களை வரைந்த முதல் நபர் ஆவார்.

இவரின் வரலாறுகள் முதன்மையாக மாரத்தான், தேமோபைலே, ஆர்ட்டெமிசியம், சலாமிஸ், பிளாட்டீயா, மைக்கேல் போன்ற புகழ்பெற்ற சமர்களையும் முக்கிய மன்னர்களின் வாழ்க்கையையும் உள்ளடக்கியது. வரலாற்றின் இன்றியமையாத பகுதியை உள்ளடக்கி, வாசகர்களுக்கு கூடுதல் தகவல்களை வழங்குவதாக பண்பாட்டு, இனவரைவியல், புவியியல், வரலாற்றுவரைவியல் போன்றவற்றின் பின்னணியையுடன் வழங்க அவரது பணி உள்ளது.

எரோடோட்டசு தனது படைப்பில் "தொன்மங்கள் மற்றும் கற்பனை தகவல்களை" சேர்த்ததற்காக விமர்சிக்கப்பட்டார். சக வரலாற்றாசிரியர் துசிடிடீஸ் அவர் பொழுதுபோக்கிற்காக கட்டு்க்கதைகளை உருவாக்கியதாக குற்றம் சாட்டினார். எவ்வாறாயினும், எரோடோட்டசு தான் "பார்த்ததையும், தனக்குச் சொல்லப்பட்டதையும்" தெரிவித்ததாக விளக்கினார். இவரின் வரலாறுகளின் கணிசமான பகுதி நவீன வரலாற்றாசிரியர்கள் மற்றும் தொல்லியல் ஆய்வாளர்களால் உறுதிப்படுத்தப்பட்டுள்ளது.

வாழ்க்கை
--------

எரோடோட்டசு சின்ன ஆசியாவில் உள்ள ஆலிகார்னாசசுவில் கிமு 484இல் பிறந்தார். இவருடைய குடும்பத்தினர் சிலர் அரசுக்கு எதிரான சூழ்ச்சிகளில் ஈடுபட்டதால் இவர் ஏறக்குறைய முப்பத்திரண்டாவது வயதில் நாடு கடத்தப்பட்டார். நாடுகடத்தப்பட்ட பிறகு இவர் பல நாடுகளை கிழக்கே சின்ன ஆசியா முதல் மேற்கே எகிப்து வரை சுற்றிவந்தார். வெறுமனே சுற்றிவராமல் ஒவ்வொன்றையும் பற்றியும் அறிந்து கொள்ளும் ஆர்வம் கொண்டவராக இருந்தார். சுமார் பதினைந்து ஆண்டுகள் நாடுகளை சுற்றிவந்து, இறுதியில் ஏதென்சுக்கு வந்து அங்கேயே நிரந்தரமாக வசிக்கலானார். 

தான் கண்டதை, கேட்டதை, தனக்கு முன் அறிஞர்கள் எழுதிவைத்தவை போன்றவைற்றைக் கொண்டு வரலாறை எழுதினார். எகிப்து, சின்ன ஆசியா, கிரேக்கம் இவற்றின் வரலாறுகளை, ஆதிகாலத்தில் இருந்து கிரேக்க பாரசீகப் போர்கள் வரை அதாவது செட்டாஸ் முற்றுகை வரை எழுதியுள்ளார். இவர் எழுதியதை அவ்வப்போது பொதுமக்கள் இடையே உரக்கப் படித்துக் கான்பித்தார். அதைக் கேட்டு மகிழ்ந்த மக்கள் இவருக்கு சன்மானம் அளித்ததாக கூறப்படுகிறது.

குறிப்புகள்
-----------

1. ↑  
Luce, T. James (2002). *The Greek Historians*. பக். 26.
2. ↑   "Herodotus". *Encyclopædia Britannica*.
3. ↑  வெ. சாமிநாத சர்மா, கிரீஸ் வாழ்ந்த வரலாறு (நூல்) 1955, பக்கம் 412-413, பிரபஞ்ச ஜோதி பிரசுராலயம், புதுக்கோட்டை
நாளும் வளர்ச்சியடைந்து கொண்டிருக்கும் கணினியினாது, பெரிய அளவிலான பல தலைமுறைகளாக பரிணாம வளர்ச்சியடைந்தே இன்றைய நிலையை அடைந்து உள்ளது.இன்றைய கணினி அளவில் மிக சிறியதாகவும் மிகவும் சக்தி வாய்ந்ததாகவும் மிகவும் இலகுவாக இயக்கக்கூடியதாகவும் உள்ளது ஆனால் அன்றைய கணினி அளவில் மிகப் பெரியதாகவும் ஒரு சில வேலைகளை மாத்திர கன்னி மிகச் சிரமத்தின் மத்தியில் ஆற்றக்கூடியதாக இருந்தது.
கணினியின் வளர்ச்சியை 5 தலைமுறைகளாக தொழில்நுட்பத்தின் அடிப்படையில் பிரிக்கலாம், நாம் தற்போது பார்ப்பது நான்கம் தலைமுறை கணினியாகும், எதிர்கால வளர்ச்சிக்காக ஐந்தாம் தலைமுறை கணினி ஒதுக்கப்பட்டுள்ளது.ஒவ்வொரு தலைமுறைகளாகப் பார்ப்போம். 
**முதலாம் தலைமுறை கணினி (1940 -1956)**
தொழில் நுட்பம்  : வெற்றிடக் குழாய் (Vacuum tube) 
நினைவகம்  : காந்த உருளை
மொழி  : இயந்திர மொழி (Machine language)
உள்ளீட்டு முறை  : துளை அட்டைகள்,காகித நாடக்கள்
வெளியீட்டு முறை  : அச்சுப்பொறி

**பாகங்கள்**
ஒரு சமயத்தில் ஒரு கணிப்பை மட்டும் செய்யும்
அளவில் பெரிது, அதிக வெப்பத்தை ஏற்படுத்தின
இயக்குவதற்கு அதிகளவு மின்சாரம் தேவைப்பட்டது
அதிகளவு வெப்பம் உருவானதால் கணினியின் பாகங்கள் அடிக்கடி பழுதுபட்டன.
கணினியின் பெயர்கள் : 
UNIVAC (Universal Automatic Computer), யுனிவர்சல் ஆட்டோமேட்டிக் கம்ப்யூட்டர்- UNIVAC I 
5200 வெற்றிடக் குழாய்கள் பயன்படுத்தப்பட்டன, 13 மெற்றிக் தொன் நிறை, 125 கிலோ வோல்ட் மின்சாரம் உபயோகிக்கப்பட்டது, 1,905 இயக்கங்கள் ஒரு வினாடியில் இடம்பெறும், 35.5 சதுர அடி இடப்பரப்பு தேவைப்பட்டது. 
ENIAC (Electronic Numerical Integrator And Computer) - 30 மெற்றிக் தொன் நிறை, 18,000 வெற்றிடக் குழாய்கள் பயன்படுத்தப்பட்டன.
**ஆர். ஈசுவரன்** (*R. Eswaran*) என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1984, 1989, மற்றும் 1991 தேர்தல்களில் இந்திய தேசிய காங்கிரசு வேட்பாளராக, பட்டியல் சாதியினருக்காக ஒதுக்கப்பட்ட வாசுதேவநல்லூர் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் இதே தொகுதியில் 1996 மற்றும் 2001-ல் தமிழ் மாநில காங்கிரசு வேட்பாளராகப் போட்டியிட்டு வெற்றி பெற்றார்.

ஈசுவரன், சட்டமன்ற உறுப்பினராகத் தேர்வு செய்யப்படுவதற்கு முன்பு திருநெல்வேலி மாவட்டத்தில் உள்ள ராமநாதபுரம் ஊராட்சி மன்ற தலைவராகப் பொறுப்பு வகித்துள்ளார்.

மேற்கோள்கள்
-----------

1. ↑  1984 Tamil Nadu Election Results, Election Commission of India
2. ↑  1989 Tamil Nadu Election Results, Election Commission of India
3. ↑  1991 Tamil Nadu Election Results, Election Commission of India
4. ↑  "Statistical Report on General Election, 1996" (PDF). Election Commission of India. p. 10. 2017-05-06 அன்று பார்க்கப்பட்டது.
5. ↑  2001 Tamil Nadu Election Results, Election Commission of India